Ալեքսանյանի նախաձեռնությունը, իր համար անսպասելի, մեծ արձագանք գտավ բուլղարական հասարակությունում: Շատերի համար, ինչպես խոստովանում է ինքը, այդ համալիրը դարձավ ուխտագնացության սիրված վայր, ազգային ինքնագիտակցման զարթոնքի սկիզբ ու հզոր խթան, հպարտության առարկա, չէ՞ որ հենց այստեղից՝ Բուլղարիայի հնագույն մայրաքաղաքից է կիրիլիցան տարածվել ողջ աշխարհով, հենց բուլղարացիներն են եղել այն առաջին ազգը, ով պաշտոնապես ընդունել ու օգտագործել է սլավոնական հնագույն այբուբենը: Այո, համալիրի բացումից հետո անապատային ու դատարկ Պլիսկան դարձավ զբոսաշրջության կենտրոն, որտեղ այցելում են ոչ միայն Բուլղարիայի տարբեր անկյուններից, այլ նաև արտասահմանից: